NETFLIX-ALKUPERÄISSARJA
...pääministeri Harold Wilsonille ja hänen hallitukselleen tänään,
kun paineet punnan...
Päivää, herra King.
...vahinko oli jo tapahtunut...
Britannian kauppataseen vaje on hätkähdyttävät 107 miljoonaa puntaa.
Luku on historian pahin.
Hallituksen mukaan luvut ovat vääristeltyjä ja merkityksettömiä.
Päivää, herra King.
Missä se on?
Tässä. Huomisen lehden etusivu, sir.
Ei tarpeeksi kova.
Daily Mirrorin kovin otsikko Labour-johtajasta.
"Alas painunut pää, syyllinen mieli." En ymmärrä tätä.
Nyt ymmärrän.
LIIKA ON LIIKAA
WILSON NOSTATTI KAPINA-AALLON
WILSON TYRMÄTTIIN
On surullista, kun Labouria kannattava Daily Mirror -
kääntyy Labour-johtajaa vastaan.
Olemme pohtineet asiaa.
Meillä on ajatus siitä, kuinka enemmältä kritiikiltä vältytään.
Niin?
Lordi Mountbatten.
Miten hän liittyy asiaan?
Hän edustaa mennyttä aikakautta,
etuoikeuksien, epätasa-arvon, maailmanvallan ja ylettömyyden aikaa.
-Ja on tärkeilevä kermaperse. -Jatka vain.
Pääesikunnan päällikkönä -
hän kieltäytyy puolustusmenojen leikkauksista,
jotka te vaalijulistuksessanne lupasitte tehdä.
Sen voisi jopa sietää, ellei hän olisi niin...
-Turhamainen, kiero tai vallanhaluinen. -Aivan.
Mitä ehdotatte?
Heitetään hänet ulos.
Ainakin hän on kiireinen ja teltan sisällä.
Mountbattenin kaltaiset tarmokkaat sekaantujat, joilla on suhteita,
on parempi pitää kusemassa teltasta ulos kuin ulkoa telttaan.
Se mies kuuluu toiseen aikakauteen, Harold.
Hänen erottamisensa on taloudellisesti järkevää ja osoittaa kovuutemme.
Ja ties vaikka se poikisi meille hyviä otsikoita.
Hyviä otsikoita tässä kaivataankin.
Asento!
Eteen vie!
Pääesikunnan päällikkönä tiedätte, että valtiovarainministeriö on suorittanut -
laajamittaisia arvioita puolustusmenoihin liittyen...
Keskeytän, ennen kuin jatkatte.
Ehdottamanne leikkaukset tekisivät meistä haavoittuvaisia ja heikkoja -
etenkin Suezin itäpuolella.
Leikkaavatko vihollisemme sotilasmenojaan?
Eivät. He kasvattavat niitä viisin-, jopa kymmenkertaisiksi.
Arvioinnin loppupäätelmä on, että haluamme tehdä eräitä muutoksia.
Niistä yksi koskee asemaanne pääesikunnan päällikkönä.
Mitä?
Heitättekö te minut ulos?
En toki, sir. Minä kiitän teitä hallituksen, asevoimien -
ja koko maamme puolesta ansiokkaista palvelusvuosistanne.
Te teette niin.
Te heitätte minut ulos.
Jopas nyt jotakin!
Jopas...
Jopas jotakin.
Järjetöntä. Että lordi Mountbattenin kaltainen ansioitunut mies,
Kaakkois-Aasian joukkojen komentaja,
yksi miehitettyyn Eurooppaan tehdyn hyökkäyksen pääarkkitehdeista,
joka toi meille sotavoiton...
Että häntä määräilisi mies, joka ei ole saavuttanut mitään.
Hän rikkoi lupauksensa, lamautti talouden ja ajoi maan perikatoon,
ja hänen mielestään Mountbatten on tarpeeton.
Ei se ole järjetöntä.
Se on törkeää.
Mutta kun yksi ovi sulkeutuu,
toinen avautuu.
Sellainen putoaminen on Luojan sallimus.
"Jos se nyt tapahtuu, se ei tapahdu vasta. Jos se ei vasta tapahdu, tapahtuu se nyt.
Jos ei se nyt tapahdu, tapahtuu se vasta.
Valmiina oleminen on pääasia."
Mitä minä teen, Barratt?
Te ponnahdatte ylös, sir.
Pian teillä on satamäärin projekteja.
Kakku, sir.
HYVÄSTI
-Hip hip... -Hurraa!
Kiitos.
Tervetuloa kotiin, sir.
MERIKALASTUSLAKI 1967 (ÄYRIÄISET)
Totta kai.
Uskon, että se sopii.
Nyt vain ne portaat.
Kynä pöydälle, Teidän Majesteettinne.
Kymmenen minuuttia Newmarketiin.
-Kiitos, Cecil. Kuinka hevonen voi? -Se on taas kunnossa.
-Se on siis toipunut vammastaan? -Uskon niin, ma'am.
Kuohittu, lämpösyövytetty, hyvin levännyt. Enää se ei petä meitä.
Voisiko sen nähdä radalla jo tänään?
Ei, ma'am. Siellä on liian märkää ja mutaista.
Tällaista tämä on ollut.
Hevosta ei ole juuri voinut harjoittaa.
No, säälle me emme mahda mitään.
Vuorossa on tämänvuotisten Ascotin laukkakilpailujen odotetuin kisa,
Queen Alexandra Stakes.
Britannian pisin sileän radan laukkakilpailu vaatii kestävyyttä,
ja suosikki on tietenkin numero 9,
Hänen majesteettinsa oma hevonen, Apprentice.
Numero 6, Panic, ampaisee johtoon, perässään numero 1, Valentine's Day.
Numero 2, Olympic Boy, on aivan kintereillä.
Hevoset etenevät tasatahtia.
Kaukana kärjen takana on numero 10, Omphialus,
ja numero 9, Apprentice, on vasta viidentenä.
Huono alku viimevuotiselta Yorkshire Cup -voittajalta.
Panic on yhä johdossa, mutta Apprentice kuroo etumatkaa kiinni.
Numero 7, Philemon, häviää sille taistelun nelossijasta.
-Teidän Majesteettinne. -Dickie, kultaseni.
Pää pystyyn.
Apprentice tulee kaarteeseen määrätietoisena.
Apprentice luo paineita Olympic Boylle ja siirtyy kolmanneksi.
Noustuaan hienosti hitaan alun jälkeen -
Apprentice tavoittaa ylämäessä hevosen numero 2, Olympic Boyn.
Kaarteessa Panic johtaa puolellatoista hevosenmitalla,
mutta Apprentice haastaa sen.
Kun etusuora alkaa, Apprentice kiitää eteenpäin kaikkensa antaen,
ja se kirii...
-Ei se pärjää. -Apprentice on vaikeuksissa.
Panic pitää johtopaikkansa,
ja Apprentice jää jälkeen. Valentine's Day nousee toiseksi.
Takaa tulee Olympic Boy, ja maalisuoralla on tungosta.
Numero 6, Panic, voittaa, seuraavana numero 2, Olympic Boy, ja...
Mitä teemme väärin, Porchey?
Olimme huipulla. Nyt meistä ei ole vastusta.
Saattaa olla niin, että isävainajasi kehittämä järjestelmä -
on jo hivenen...
Vanhentunut?
Asiaa saattaisi auttaa...
Ulos heittäminen, tunkiolle viskaaminen.
Jos mielit pärjätä tämän maailman aga khaneille,
ehdotan, että seuraat heidän esimerkkiään.
Ja teen mitä?
Matkustat maailmalla, seuraat alan uusimpia virtauksia.
En voi tehdä niin. Ellet ole huomannut, minulla on työni.
Ranskakin riittää, ei tarvitse mennä Timbuktuun.
Ja joku kokenut henkilö voi toimia sijaisena.
Kuten tiedätte, tämä hallitus sitoutui pitämään punnan arvon 2,80 dollarissa.
Mutta talouden takaiskut, öljysaarto, maksutaseen vaje -
ja satamatyöntekijöiden lakko -
ovat tehneet siitä yhä vaikeampaa.
Pahoin pelkään, ettei meillä ole muuta vaihtoehtoa kuin punnan devalvoiminen.
Päätös on erittäin raskas -
minulle itselleni -
ja nöyryyttävää hallitukselle.
Joudun ikäväkseni sanomaan, että emme voi tavata ensi viikolla.
Emme ehkä kahteen viikkoon.
Mutta kuningataräiti Elisabet toimii sijaisena.
Hän on hoitanut tehtävää monta kertaa.
Teidän Majesteettinne.
Hyvää iltaa.
Muutama päivä sitten hallitus päätti yksimielisesti punnan devalvoinnista.
Nyt voin kertoa, miksi päätös tehtiin,
ja ennen kaikkea, mitä se merkitsee teille.
Tästedes punnan arvo ulkomailla on noin 14 prosenttia aiempaa alhaisempi -
suhteessa muihin valuuttoihin.
Se ei toki tarkoita, että punnan arvo täällä Britanniassa,
taskussanne, kukkarossanne tai pankkitilillänne olisi laskenut.
Se tarkoittaa, että ulkomailta ostamamme hyödykkeet ovat kalliimpia.
Siksi monien kotimaisten tuotteiden ostaminen on edullisempaa.
Devalvaatiopäätös oli raskas,
ja sen seuraukset voivat olla raskaita jonkin aikaa.
Kolmen vuoden ajan tämä hallitus on taistellut, velvollisuutensa mukaisesti,
edellisen hallituksen jälkeensä jättämän vajeen korjaamiseksi.
Mutta nyt ei ole syytösten aika.
Nyt voimme vapautua syyttelyn ikeestä -
ja tarttua tähän tilaisuuteen kaksin käsin.
Tämä on hieno kansakunta. Me teemme itse omat päätöksemme.
Nyt meidän tulee asettaa Britannia etusijalle.
Tänä iltana -
me Burman sotaretken veteraanit -
olemme kokoontuneet tapaamaan vanhoja tovereitamme -
ja muistamaan veljiämme,
jotka kaatuivat Yenangyaungissa ja Rangoonissa.
Muistamme, kuinka silloin taisteltiin.
Perinteiseen, kunniakkaaseen tapaan.
Mies miestä vastaan, pistin pistintä vastaan.
Muistamme sen riemastuttavan nopean voittojen sarjan,
joka johti meidät Iravadi-joen yli Mandalayhin.
Siellä me kohtasimme Japanin armeijan -
ja murskasimme sen.
Niin, hyvät herrat,
me sotilaat voimme aina muistella kunniakasta menneisyyttämme.
Vaan entä uusi sukupolvi?
Nuoret miehet ja naiset, joiden puolesta parhaat meistä antoivat henkensä?
Totisesti.
Rappeutuminen.
Merkityksettömyys ja Englannin punnan arvon aleneminen.
Heitä odottaa synkkä tulevaisuus.
Heille vallankumouksen valkohehku ei ole ahjon hehkua.
Se on sulattavaa hehkua.
Se sulattaa kunniamerkkiemme hopean -
ja polttaa tuhkaksi taloutemme perustan, oman valuuttamme.
-Aivan. -Toden totta.
Joten -
jos kansakuntamme ainoa kunnia on mennyttä kunniaa,
niin nyt on aika vaalia sitä.
Totisesti.
"Palaja, brittisotilas. Palaja jälleen."
Oletteko mukana?
"Viekää minut Suezilta itään,
missä parhain kuin pahinta on,
kymmenen käskyä ei ole mitään -
ja mies saa herättää janon.
Kun kuulen temppelikellojen kaiun,
sinne mieleni halajaa.
Varjoon Moulmeinin pagodin vaivun,
meren aaltojen huminaan.
Olen yhä Mandalayn tiellä,
vanha laivueemme on siellä.
Edes sairaana kaaduttu ei,
kun tiemme Mandalayhin vei.
Olen yhä Mandalayn tiellä,
lentokalat leikkivät siellä -
ja päivä nousee jylisten -
Kiinasta, takaa lahden."
Mitäs piditte?
Loistava puhe.
-Lordi Mountbatten? -Anteeksi.
Cecil King.
Haluan ilmaista pahoitteluni siitä, kuinka hallitus on teitä kohdellut.
Häpeällistä poliittista huomionhakua ja opportunismia.
Kiitos sanoistanne.
Nyt jos koskaan tarvitsemme suurmiehiä -
luottamuksen palauttajiksi ja innoittajiksi,
ehkä jopa johdattamaan meidät pois tästä ahdingosta.
Minulle on tehty selväksi, etten enää kelpaa johtajaksi.
Kollegani ja minä emme usko sitä, sir.
Emme todellakaan. Itse asiassa -
meille olisi suuri ilo lounastaa kanssanne Threadneedle Streetillä.
Keskuspankissa?
Olemme laatineet ehdotuksen, jonka tahtoisimme esittää teille.
Sir.
HARAS DU QUESNAY NORMANDIA, RANSKA
Teidän Majesteettinne.
Tervetuloa Haras du Quesnayhin.
Kiitos, monsieur Head.
Voimme unohtaa muodollisuudet.
Hevoskasvatuksen maailmassa te olette kuningas.
Olette hyvin ystävällinen, ma'am, mutta taidatte vain imarrella minua.
-Päivää, Alec. -Henry.
Menemmekö? Hyvää huomenta.
Malin Comme un Singe oli tietenkin Lady Danjarin jälkeläinen.
Loistava juoksija.
Ja sen emänisä, White Settler.
Aivan. Se toi meille valtavasti menestystä.
Muistan, kuinka nopea se oli.
-Tässäkö ovat kantakirjanne? -Niin.
Uskon, että löydätte niistä hyvin tuttuja nimiä.
Varmasti.
Ellen erehdy,
-ainakin tämä. -Todellakin.
Yksi isoisäni suosikeista.
-Olisiko puolivuotias? -Niin arvelen.
Hyvä luonne, innokas.
-Ei ole säikky. -Aivan.
-Hyvät kintereet. -Todellakin.
-Sopusuhtainen, erittäin hyvä selän linja. -Aivan.
Sallitteko?
Kaikki oli suurenmoista.
Paitsi heidän tilansa, myös heidän suhtautumisensa kasvatukseen.
He pitävät varsansa ja vuosikkaansa niin lähellä.
Ja me lähetämme omamme Irlannin laitumille.
Haluan tietää. Onko jo myöhäistä? Jäimmekö jo liiaksi jälkeen?
Emme vielä, ma'am.
Mutta jos mielii pysyä muiden tahdissa, on tehtävä päätöksiä, heti.
Täytyy tarkastella toimintaa kokonaisuudessaan,
vaihtaa henkilöstöä ja lähestymistapaa.
Britannian parhaita laukkahevosia viedään Amerikkaan.
On mietittävä, miksi.
-Pitäisikö minunkin lähteä sinne? -Kilpailemista ajatellen kyllä.
Vain päiväksi tai pariksi. Mutta eikö kuningatarta tarvita kotona?
Onhan äitini siellä. Poissaoloni tekee hänelle hyvää.
Hän ei halua tuntea itseään ikälopuksi ja tarpeettomaksi.
Hän nauttii, kun saa olla suuri päällikkö.
-Kiitos. -Sir.
-Herra King. -Lordi Mountbatten.
Lapsuutemme Iso-Britannia tekee kuolemaa.
Maa on vararikossa, kansallinen turvallisuus romutettu,
ja liittolaisemme ovat epätoivoisia.
Jos kehitys jatkuu tällaisena, niin vuonna 1970 -
olemme pelkkä vasallivaltio.
Paarialuokkaa.
En tiedä teistä, sir,
mutta minä ennemmin kuolen kuin annan sen tapahtua.
Siksi kollegani ja minä olemme laatineet suunnitelman,
jolla maa saadaan taas raiteilleen.
Millaisen?
Pääministeri vaihdetaan,
ja nimetään uusi hätätilahallitus.
-Mitä? -Hänen tilalleen -
tahtoisimme nimittää innoittajan ja keulakuvan,
joka voisi yhdistää kansakunnan ja nauttia sen arvostusta -
ja joka on aiemminkin noussut kansalliseksi johtohahmoksi.
Sopivia ehdokkaita on muutamia, mutta kukaan ei vedä vertoja teille, sir.
Ei missään nimessä.
Minun pitäisi nyt sulkea korvani.
Vaikka suhtaudun hyvin varauksellisesti pääministeriimme, te puhutte nyt -
vallankaappauksesta.
En voi missään tapauksessa osallistua sellaiseen.
Rauhan aikana tällainen interventio olisi toki perustuslain vastainen.
Mutta meidän mielestämme rauhan aika on takanapäin -
ja olosuhteet ovat ennennäkemättömät ja hyvin poikkeukselliset.
Gerald.
Kaapatakseen talouden hallintaansa -
Wilson ja hänen sosialistikollegansa ovat laatineet suunnitelman.
Nimeltä "Operaatio Brutus".
Se riisuisi keskuspankin vallasta,
jäädyttäisi ulkovaltojen valuuttasaamiset -
ja johtaisi rajuihin puolustusmenojen leikkauksiin.
Pankkiirit eivät saa määrätä kaikesta.
Keskuspankki on maanantaista asti tiennyt, että kultaa virtaa ulos maasta,
-eikä ole tehnyt asialle mitään. -Mikä on vastauksemme?
Valuuttasääntely, pikaiset puolustusmenojen leikkaukset -
ja yksityisomisteisten ulkomaisten arvopapereiden pakkolunastus.
Kuka kannattaa?
Kyseessä on sodanjulistus -
vapaudelle, demokratialle ja kapitalismille.
Meidän on toimittava heti.
On pelastettava Britannia ja koko maailma.
Ehdotamme radikaalia vallankumousta -
pankkiirien, liikemiesten ja sotavoimien johdolla. Ne voivat pelastaa meidät -
amatööriydeltä, epäpätevyydeltä ja venäläisten soluttautumiselta.
Mitä tilapäiseen johtajaan tulee,
te olette ylivertainen vaihtoehto, sir.
Mielenkiintoista.
Saanen ehdottaa uutta tapaamista -
48 tunnin kuluessa?
Sir.
Punnan romahdusta seuraa täysi romahdus.
Devalvaatio ja jättilaina, jonka maksajiksi me kaikki joudumme.
Britannialla on nyt edessään hallituspoliittinen täyskäännös,
kun takana on kolme vuotta kieltämistä.
Wilson ulos!
Downing Street 10:n edessä osoitettiin mieltä,
kun selvisi, mitä devalvoitu punta...
CLAIBORNEN TILA, KENTUCKY YHDYSVALLAT
Tervetuloa Kentuckyyn, Teidän Majesteettinne.
-Kiitos, herra Hancock. -Sanokaa vain Bull.
-Pahoittelut tästä säästä. -Ei se mitään. Vesi tekee hyvää.
-Bull Hancock. -Hauska tavata.
Samalla rahalla saa vähemmän ostoksia.
Moni tuontielintarvike maksaa aiempaa enemmän,
liha noin kolme pennyä lisää per pauna.
Maanantaina, ilmoituksen jälkeen, Lontoon pörssi oli tyhjä.
Kauppaa ei käyty.
Mutta meklarit ja välittäjät kokoontuivat Throgmorton Streetille -
miettimään punnan arvon laskun...
-Huomenta, pojat. -Huomenta, herra Hancock.
He testaavat kivennäisaineita. Rikkiä, kalsiumia.
Oikea ravitsemus on tärkeää -
varsojemme luuston vahvuuden ja luiden muodostumisen kannalta.
-Niin, sir. -Tommy on alansa huippuja.
-Käykö Tommy Englannissa? -Ei.
Pariisi heräsi siihen, että Ranska oli sisällissodan partaalla.
Lähettäisivätkö Algerian kapinalliskenraalit joukkoja?
Puolustustoimiin ryhdyttiin nopeasti.
Orlyn lentokenttä suljettiin lentoliikenteeltä.
Pääkaupungissa ei tiedetty kapinallisten aikeista,
mutta muovipommi-iskut -
osoittivat kapinallisten kannattajien olevan liikkeellä.
He iskivät Gare de Lyonin ja Austerlitzin rautatieasemille.
Vahingot eivät olleet vakavia, mutta...
Kutsuimme nämä eläinlääketieteen opiskelijat tilallemme -
oppimaan tiinehdyttämiskäytäntöjä, varsojen hoitoa ja terveydenhuoltoa.
Pyrimme yhä paremmin yhdentämään siittolamme käytännöt -
ja maailmalla suoritetut kliiniset tutkimukset.
-Mikä vuosi nyt onkaan, Porchey? -1967. Kuinka niin?
Juuri näkemäni perusteella voisin luulla, että on vuosi 2067.
Kaikki se teknologia, laidunnuskäytännöt ja innokas suhtautuminen uusiin ideoihin.
Amerikkalaiset eivät ole vain eri tasolla, vaan eri planeetalla.
Ja heillä on loistava valmennuspäällikkö.
Kun häntä vertaa Ceciliin...
-Niin, hänelle on kertynyt ikävuosia. -150.
Ei aivan, mutta ainakin 80.
Vanha kunnon Cecil. Newmarketin Ben-Hur.
Hän teki hienoa työtä isäsi kanssa.
Ja isoisäni. Hän muuten haavoittui Sommessa.
Aivan. Ehkä on aika valita joku hieman nuorempi.
Mutta kuka?
Ehkäpä Gordon Richards?
Weinstockit eivät luovu hänestä.
Tai David McCall?
Hän on hyvä.
Mutta sopeutuisiko hän joukkoomme?
-Ei. -Maista.
Voisitko harkita asiaa?
-Minäkö? -Miksi ei?
Olet etevä ja tunnet perheen läpikotaisin.
Olen otettu.
Mutta olen myös kunnianhimoinen.
En voisi suostua, ellen olisi varma,
että meillä on täydet mahdollisuudet päästä huipulle asti.
Mitä tähän tutkimusmatkaamme tulee,
on vielä yksi asia, joka meidän täytyy nähdä.
-Mikä? -Heidän harjoittelualueensa.
Jos mielimme samalle tasolle, meillä on paljon opittavaa amerikkalaisilta.
Kauanko se vie aikaa, Porchey?
Niin, no...
-Haluatko maistaa? -Haluan.
Hyvät herrat.
Laskelmieni mukaan pelkästään viimeisen kymmenen vuoden aikana -
on tehty 73 vallankaappausta, 46 eri maassa ympäri maailman.
Paikoin erinomaisin tuloksin, mikä voisi rohkaista meitäkin.
Ghanassa presidentti Nkrumah syrjäytettiin vain viidensadan miehen voimin.
Vuonna 1961 Etelä-Koreassa -
kenraali Park Chung-hee kaappasi vallan 3 500 sotilaan voimin.
Ja vuonna 1964 Gabonissa -
vain 150 miehen joukko pystyi pidättämään presidentti M'ban -
ja sai haltuunsa vallan välineet.
Julius Caesar, kuten tiedämme, ylitti Rubikonjoen vain yhden legioonan voimin,
mutta ehkä emme tahdo seurata hänen kohtaloaan.
Sic semper tyrannis, herrat.
Kaikkia onnistuneita kapinoita yhdistää -
viisi avaintekijää.
Tiedotusvälineiden haltuunotto, talouden haltuunotto -
ja hallintokohteiden valtaaminen,
johon tarvitaan se neljäs tekijä, armeijan lojaalius.
Ghanassa ja Gabonissa sellainen onnistuu muutaman pataljoonan voimin,
mutta täällä Yhdistyneessä kuningaskunnassa -
meidän olisi vallattava parlamenttitalo,
Whitehall,
puolustusministeriö ja hallituksen kanslia.
Pääministeri tietenkin pidätettäisiin, samoin muut yhä lojaalit poliitikot.
Meidän pitäisi sulkea lentokentät, ilmatilan valvonta ja rautatieasemat.
Pitäisi määrätä ulkonaliikkumiskielto ja julistaa sotatila.
Enkä ole edes maininnut poliisivoimia.
Tuo kaikki vaatisi kymmeniätuhansia ehdottoman lojaaleja sotilaita,
joiden johtamiseen en olisi kyennyt edes parhaimpina päivinäni.
Jäljellä on vielä viides tekijä.
Legitiimiys.
Hallintomme vahvuus perustuu vakiintuneiden instituutioiden tukeen.
Oikeuslaitos, common law -oikeusjärjestelmä, perustuslaki.
Onnistuminen vaatisi myös niiden kaatamista.
Mutta tällaisessa pitkälle kehittyneessä demokratiassa -
niiden valta on loukkaamaton.
Näin ollen, hyvät herrat, vallankaappaus Yhdistyneessä kuningaskunnassa -
on mahdoton ajatus.
Paitsi jos...
Paitsi jos?
Paitsi jos meitä tukisi se yksi henkilö, jota ei vielä ole mainittu.
Hevosessa on luonnetta.
Kruunulla on yhä tiettyjä perustuslaillisia valtaoikeuksia,
joiden ansiosta tällainen hanke voisi toteutuakin.
Vuonna 1834 Vilhelm IV käytti niitä -
ja erotti hallituksen alahuoneen vastustuksesta huolimatta.
Vuonna 1920 säädetyn valmiuslain mukaan -
hallitsijalla on tietyissä olosuhteissa oikeus julistaa hätätila.
Kuningatar voisi siis hajottaa parlamentin -
sekä nimittää uuden hallituksen ja uuden pääministerin.
Hän on myös asevoimien ylipäällikkö.
Uskollisuudenvala vannotaan hänelle, ei parlamentille,
joten asevoimien tukeen voisi luottaa.
Kuningatar on meidän Caesarimme.
Luuletteko, että hän voisi harkita asiaa?
Olosuhteet ainakin puoltavat sitä.
Olen laatinut listan asioista, jotka siihen vaikuttavat.
Ja koska olen kuningattaren isän pikkuserkku, voin ottaa asian puheeksi.
-Eikö ole nälkä? -Ei.
Tämä päivä on noussut elämäni parhaiden päivien joukkoon.
Se on myös ollut yksi masentavimmista päivistä.
-Puhelu, ma'am. Lordi Mountbatten. -Soitan hänelle.
-Jos kerron jotain, pidätkö sen salassa? -Tietenkin.
Näin minä tahtoisin viettää aikaani.
Hevosten omistaminen, kasvattaminen ja kilpailuttaminen -
tekevät minut todella onnelliseksi.
Luulen, että sitä minun oli tarkoitus tehdä, kunnes eteen tuli toinen tehtävä,
johon joku muu syntyi mutta valitsi toisen elämän.
Niinpä isäni ja minä saimme tehtävän, joka ei ollut tarkoitettu meille.
Olet saanut kaiken näyttämään siltä,
että se toinen tehtävä oli ainoa, johon sinut oli tarkoitettu.
Voi kiitos. Mutta asia ei ole niin.
Ja tällaisena päivänä,
tällaisessa paikassa ja tällaisessa seurassa -
saa tuntumaa siihen, millaista kaikki olisi voinut olla.
Se elämättä jäänyt elämä.
Kuinka paljon onnellisempi olisin voinut olla.
-Minä... -Ei nyt!
-Kiivastuinko minä? -Hieman.
-Nyt joudun matelemaan. -Kyllä hän ymmärtää.
-Olen pahoillani, Teidän Majesteettinne. -Minä tulen.
Dickie se vain on.
Kiitos, Martin. Puhun hänen kanssaan.
Teidän Majesteettinne.
Onko asia niin kovin tärkeä?
Kyllä on.
Pääministeri?
Ma'am, minulla on syytä uskoa,
että suunnitteilla on laaja salajuoni minua ja demokraattisesti valittua,
teidän nimissänne toimivaa Labour-hallitusta vastaan -
ja että salajuonta johtaa sukunne merkittävä jäsen.
Kuka?
Lordi Mountbatten.
Ja että mukana juonessa on Cecil King, Mirror-lehtikonsernin johtaja,
ja he ovat yhdessä pyrkineet kaatamaan tämän hallituksen.
Joudun muistuttamaan teitä siitä,
että kuninkaallisen perheen suosio on huvennut lähes olemattomiin.
Koko virassaoloni ajan -
olen suojellut teitä parhaan kykyni mukaan.
Mutta jos kuninkaallisen perheen jäsenet -
puuttuisivat päivänpolitiikkaan, olisin pakotettu valitsemaan puoleni -
eli kabinettini tasavallan kannattajat, jotka olen tähän asti pitänyt aisoissa,
ja ryhtymään toimiin.
Minä hoidan tämän, pääministeri.
Teidän Majesteettinne.
Lasi tyhjäksi, Porchey. Lähdemme kotiin.
Lordi Mountbatten.
Teidän Majesteettinne.
Kutsuit minut.
Niin.
Luit ajatukseni.
Olin näet aikeissa tulla käymään -
erään tärkeän asian tiimoilta.
Mielessäni herää tunne, jota en ole kokenut sitten Dieppen.
Että olen astumassa ansaan.
Soisin mielihyvin, että moinen tunne olisi herännyt myös äskettäin,
kun tapasit ystäviäsi keskuspankissa.
Onko se totta?
Kyllä, olin lounaalla keskuspankissa.
Kuulemassa ihmisiä, jotka ovat kauhuissaan maamme nykyisestä tilasta.
-Toivon sinun olevan yhtä kauhuissasi. -Ehkä.
Heidän kanssaan vehkeily ei ole mikään ratkaisu.
Se on askel kohti ratkaisua.
Miksi suojelet Wilsonin kaltaista miestä?
Minä suojelen pääministeriä.
Suojelen perustuslakia.
Suojelen demokratiaa.
Jos demokratian ytimessä toimiva mies uhkaa tuhota demokratian,
täytyykö meidän vain seurata sivusta?
Täytyy.
Meidän tulee toimia juuri niin. On odotettava oikeaa hetkeä -
ja sitä, että häntä äänestäneet äänestävät hänet ulos virasta,
mikäli he päättävät tehdä niin.
Se tuntuu kai sinusta lähes mahdottomalta.
Unohtaa roolisi ja se vastuu, jota olet aina kantanut.
Olet syntynyt toimimaan ja johtamaan,
mutta sinulla on yhä suuri rooli tässä perheessä.
Olla isähahmo miehelleni.
Setä ja tiennäyttäjä minulle.
Kuninkaantekijä Charlesille ja veli sisarellesi.
Milloin viimeksi kävit hänen luonaan piristämässä häntä?
Se olisi suurempi palvelus kruunulle kuin laittomien vallankaappausten johtaminen.
Kiitos, että uhrasit aikaasi.
Minulla ei tätä nykyä muuta olekaan kuin aikaa.
Liian vähän aikaa.
Me neljä.
-Mitä? -Me neljä.
Ja mieti meitä nyt.
Vain kaksi on jäljellä.
Sinä olet jäljellä, minä en. Olen jo toinen jalka haudassa.
Pötypuhetta.
Eräänä päivänä, niihin aikoihin, kun täytin 70,
minulle valkeni, etten enää ollut osallistuja -
vaan pikemminkin sivustaseuraaja.
Olen huomannut saman itsekin.
Siinä tapauksessa vain odotellaan -
eikä puututa asioihin.
Sinä kuulemma olet puuttunut asioihin.
-Kuka niin sanoi? -Eihän täällä mikään pysy salassa.
Saitko läksytyksen kipakalta kuningattareltamme?
Sainpa hyvinkin.
-Mitä huvittavaa siinä on? -Onhan se huvittavaa.
Pieni tyttönen nuhtelee suurta ja mahtavaa laivaston komentajaa.
Hauskaa, että se huvittaa sinua.
Sillä tämän maan tilanne on kaikkea muuta kuin huvittava.
Ketä kiinnostaa?
Yksi harvoja ilojamme tässä iässä on se,
että se ei ole meidän ongelmamme.
Ei oikeastaan edes meidän maamme.
Mitä sinä puhut? Tietenkin tämä on meidän maamme.
Me Battenbergit olemme maattomia.
Suvussamme on toki kuninkaita ja kuningattaria,
mutta olemme myös sekasikiöitä.
Osaksi saksalaisia, osaksi kreikkalaisia, osaksi ei mistään kotoisin.
Tämä on minun maani.
Sain siltä kodin, sain siltä nimen,
ja vastineeksi olen antanut sille elämäni.
Ja sen nykytilanne särkee sydämeni.
Sinun täytyy nukkua.
Sisko.
Prinsessa Alice, ei-mistään-kotoisin.
Ai, sinä.
-Älä kuulosta noin yllättyneeltä. -Olen yllättynyt, ajan kulusta.
Millaista Ranskassa ja Amerikassa oli?
Opettavaista.
Lähdit viikon matkalle ja viivyit lähes kuukauden.
-Porcheyn kanssako? -Niin.
Oliko hauskaa?
Matka liittyi hevosiin. Hankimme tietoja.
Aivan.
Jos on sanottavaa, sano. Muuten jatkan töitäni, jos sopii.
Nimitit hänet valmennuspäälliköksesi.
-Niin. -Häntä näkee siis koko ajan.
Jos hyvin käy.
-Hyvä juttu sinulle. -Meille kaikille.
Kuulin Dickiestä.
-Vallankaappaus. -Uskomatonta, eikö?
Vanheneminen taitaa olla vaikeaa.
Niin.
Tulen kohta.
Tuletko?
Niin ajattelin.
Ellet pahastu.
Nähdään kohta.
Shakespeare-sitaatin suomennos: Paavo Cajander
Tekstitys: Outi Kainulainen